رانا عبد الستار

رانا عبدالستار خان ،ایک پاکستانی سیاست دان ہیں جو اگست 2018 سے جنوری 2023 تک پنجاب کی صوبائی اسمبلی کے رکن رہے۔ اس سے قبل وہ جون 2013 سے مئی 2018 تک پنجاب اسمبلی کے رکن رہے اور 2008 سے 2013 تک پاکستان کی قومی اسمبلی کے رکن رہے۔

ابتدائی زندگی 
عبدالستار 2 مارچ 1982 کو پیدا ہوئے ۔ ان کے والد رانا شمیم احمد خان ، پنجاب کی صوبائی اسمبلی اور پاکستان کی قومی اسمبلی کے رکن کے طور پر بھی خدمات انجام دے چکے ہیں۔

سیاسی کیریئر 
رانا عبد الستار  2008 کے پاکستانی عام انتخابات میں پاکستان مسلم لیگ (ن )  کے امیدوار کے طور پر حلقہ این اے 112 (سیالکوٹ-III) سے پاکستان کی قومی اسمبلی کے لیے منتخب ہوئے تھے۔   انہوں نے 92,182 ووٹ حاصل کیے اور شجاعت حسین کو شکست دی۔ اسی الیکشن میں وہ حلقہ پی پی 124 (سیالکوٹ-V) سے مسلم لیگ ن کے امیدوار کے طور پر پنجاب کی صوبائی اسمبلی کے لیے منتخب ہوئے۔ انہوں نے 36,078 ووٹ حاصل کیے اور پاکستان پیپلز پارٹی  کے امیدوار ملک طاہر اختر کو شکست دی۔  انہوں نے پنجاب اسمبلی کی نشست خالی کی۔  وہ 2013 کے پاکستانی عام انتخابات میں حلقہ پی پی 124 (سیالکوٹ-V) سے مسلم لیگ ن کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  انہوں نے 55,565 ووٹ حاصل کیے اور پاکستان تحریک انصاف کے امیدوار ملک جمشید غیاث کو شکست دی۔ وہ 2018 کے پاکستانی عام انتخابات میں حلقہ پی پی 45 (سیالکوٹ-XI) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔

حوالہ جات 

پنجاب ارکان صوبائی اسمبلی 2018ء تا 2023ء
پاکستان مسلم لیگ (ن) کے ارکان صوبائی اسمبلی (پنجاب)
1982ء کی پیدائشیں
پنجاب ارکان صوبائی اسمبلی 2013ء تا 2018ء
پاکستانی ارکان قومی اسمبلی 2008ء تا 2013ء
بقید حیات شخصیات